**A költségtérítéses szakgyógyszerész-képzés díjának**

**meghatározása**

1. A költségtérítéses képzésben részt vevő jelöltek képzési díját a Kar állapítja meg. a képzési Grémiumok évente a képzés költségvetés tervezetét tájékoztató jelleggel áttekintik. A jóváhagyott képzési díjat a Kar a honlapjának szakképzési felületén közzéteszi.
2. A Kar a szakvizsgával nem rendelkező, a már rendelkező és költségtérítéses képzés keretében második, illetve további vagy ráépített szakképzésben részt vevő jelölttől havonta legfeljebb 25.000,- Ft mértékű szakképzési díjat szedhet, melyet a konkrét képzési időre, évente 10 hónapra érvényesít.
3. A szakképzési díj a jelölt kérésének megfelelően félévente vagy havonta egy alkalommal, utólag, az általa meghatározott díjfizető számára minden hónap 5. napjáig kerül kiszámlázásra, mely alapján a befizetés az ott megjelölt határidőig (15 nap) átutalással teljesítendő.
4. A jelöltnek a számlázási adatokban történő változást a változást megelőzően, írásban a Semmelweis Egyetem Gyógyszerésztudományi Kar Szak- és Továbbképzési Csoport részére kell megküldenie.
5. A szakképzési díj
	1. a szakképzéssel kapcsolatos adminisztratív költségeket és
	2. az egyetem által a jelölt képzési programja végrehajtásával összefüggésben nyújtott szolgáltatások költségét foglalja magába.
6. Az adminisztratív költségek összege nem haladhatja meg havonta a szakképzési díj 10%-át.
7. A Semmelweis Egyetem Gyógyszerésztudományi Kar Szak- és Továbbképzési Csoport a kiszámlázott és befolyt összegekről havi nyilvántartást vezet, és a díjfizetés esetleges elmaradásáról a jelöltet írásban (e-mailben) értesíti. Több havi (max. 3 havi) fizetési elmaradás után a jelöltet újra felszólítja a díjfizetés megtételére. Amennyiben az elmaradt tandíj nem kerül kiegyenlítésre a Semmelweis Egyetem Gyógyszerésztudományi Kar Szak- és Továbbképzési Csoport a Grémium elnök engedélyével a jelölt tanulmányainak felfüggesztéséről, majd a képzésből történő törléséről intézkedik, valamint a Pénzügyi Igazgatóság segítségével az elmaradt befizetés beszedéséről gondoskodik.
8. A képzési díj mérséklésével kapcsolatos írásos kérelmeket 30 napon belül a képzési Grémium bírálja el.
9. A képzési díj megfizetése alól kérelem alapján lehet kedvezményt adni az alábbi esetekben mértékben és időszakban.
10. a doktori iskolai tanulmányok folytatása alatt költségtérítéses szakgyógyszerész-képzésben folytatott tanulmányok időszaka alatt
11. a csecsemőgondozási díjra, a gyermekgondozást segítő ellátásra és a gyermekgondozási díjra való jogosultság időszaka alatt alacsony jövedelem esetén
12. baleset, tartós betegség miatti hosszantartó keresőképtelenséget követő időszakban,
13. 10 éven aluli beteg gyermek, illetve tartósan gondozásra szoruló hozzátartozó otthoni ápolását, gondozását követő időszakban
14. rendkívüli családi vagy munkahelyi helyzet esetén az átmeneti időszakban
15. közalkalmazotti jogviszony keretében történő munkavégzés, ahol a munkahely a jelölt képzéséhez támogatást nem biztosít.
16. Az engedmény mértéke a fentiek alapján meghatározott érték (maximum 50%), az igénybe vehető kedvezményes időszakra vonatkoztatva a képzés tartama alatt egy alkalommal adható.

 Fentiek 2017. szeptember 1-jétől lépnek hatályba. Felülvizsgálatuk évente szükséges.

 Budapest, 2018. augusztus 31.

  **Dr. Hankó Balázs SK**

 grémium elnök